**РЕПУБЛИКА СРБИЈА**

**ОПШТИНА ЖАБАРИ**

**Центар за културу**

**„Војислав Илић-Млађи“**

**Бро:ј 24** - **24**

**Датум: 28.02.2024.године**

**Ж А Б А Р И**

На основу члана 44. Закона о култури („Сл Гласник РС“ бр. 72/2009) и члана 34. Статута Центра за културу „Војислав Илић-Млађи“ Жабари, Управни одбор Центра за културу „Војислав Илић-Млађи“ Жабари дана **27.02.2024**.године доноси Одлуку да **28.02.2024.** године буде објављен

**Ј А В Н И П О З И В**

за доделу средстава у оквиру пројекта „Остале културне манифестације општине Жабари“

1. **Предмет Јавног позива**

Предмет Јавног позива је додела бесповратних новчаних средстава Центра за културу „Војислав Илић Млађи“ Жабари за културне манифестације које се одржавају на територији општине Жабари.

Бесповратна средства се могу доделити и користити искључиво за манифестације које се одржавају у 2024. години. Средства су намењена за суфинансирање трошкова набавке роба и услуга за непосредну реализацију манифестација и то:

* Изнајмљивање опреме (аудио и визуелна техника, позорница и сл.),
* Набавка потрошног материјала везаног за организацију манифестације,
* Трошкове смештаја и путних трошкова извођача, жирија и сл.
* Друге оправдане трошкове који су у вези са непосредном организацијом манифестације

Бесповратна средства се не могу доделити и користити за:

* Трошкове редовног пословања организатора манифестације (примања запослених, трошкове превоза и путовања запослених, порезе и доприносе, камате на кредите или било које друге накнаде),
* Све друге трошкове који нису везани за реализацију манифестације за коју се кандидује

1. **Корисници средстава**

За бесповратна средства се могу јавити културно-уметничка друштва са територије општине Жабари као главни носиоци организације манифестације.

1. **Потребна документација**

За пријаву манифестације за доделу бесповратних средстава организатор мора доставити:

1. Образац пријаве који је саставни део Јавног позива
2. Извод из Агенције за привредне регистре
3. **Одобравање финансијске подршке и обавештење корисника**

Одлуку о одабиру манифестација и додели бесповратних средстава доноси Комисија , образована од стране Општинског Већа, општине Жабари

Сви корисници ће писмено бити обавештени о висину додељених новчаних средстава..

1. **Рок и начин подношења кандидатуре**

Културно-уметничка друштва пријаве подносе Центру за културу „Војислав Илић Млађи“ Жабари у затвореној коверти са назнаком „Конкурс за манифестације“.

Пријаве се шаљу на адресу:

Центар за културу „Војислав Илић Млађи“

12374 Жабари

Рок за подношење пријава је **28. марта 2024. године.**

**Председник УО**

**Стефан Момчиловић с.р.**